റോബിന് വടക്കുംചേരിയുടെ ജാമ്യത്തിനായി ഇര സുപ്രീംകോടതിയില് ന്യൂഡല്ഹി: കൊട്ടിയൂര് പീഡനക്കേസില് ശിക്ഷിക്കപ്പെട്ടു ജയിലില് കഴിയുന്ന റോബിന് വടക്കുംചേരിക്കു ജാമ്യം നല്കണമെന്ന ആവശ്യവുമായി കേസിലെ ഇര സുപ്രീംകോടതിയില്. റോബിനെ വിവാഹം കഴിക്കണമെന്നും ഇതിനായി ജാമ്യം നല്കണമെന്നുമാണ് ഹര്ജിയിലെ ആവശ്യം. സ്വന്തം ഇഷ്ടപ്രകാരമാണു വിവാഹം കഴിക്കാന് ആഗ്രഹിക്കുന്നതെന്നും അവര് ഹര്ജിയില് പറയുന്നു. ഹര്ജി സുപ്രീം കോടതി തിങ്കളാഴ്ച പരിഗണിക്കും. അഭിഭാഷകനായ അലക്സ് ജോസഫ് മുഖേനയാണു ഹര്ജി സമര്പ്പിച്ചത്. കുട്ടിയെ സ്കൂളില് ചേര്ക്കാനുള്ള അപേക്ഷയില് പിതാവിന്റെ പേര് രേഖപ്പെടുത്തണമെന്നും അതിനാല് വിവാഹം അനിവാര്യമാണെന്നും ഹര്ജിയില് പറയുന്നു.